open-index/open-wikipedia-markdown huggingface dataset:
Kateřinská jaskyňa

náhľad|Portál Kateřinskej jaskyne so schodiskom
náhľad|"Bambusový lesík"
**Kateřinská jaskyňa** sa nachádza v severnej časti CHKO Moravský kras severne od mesta Brna, neďaleko od okresného mesta Blansko. Leží na konci Suchého žľabu, asi 500 metrov juhovýchodne od informačného centra Skalný mlyn.

## Opis jaskyne
Kateřinská jaskyňa nie je veľmi vyzdobená kvapľami ako ostatné jaskyne Moravského krasu. Avšak, nachádza sa tu najväčší jaskynný priestor, zvaný Hlavný dóm, kde sa vďaka výbornej akustike konajú hudobné a spevácke koncerty. Táto jaskyňa je relatívne veľmi chladná, pretože sa tu teplota pohybuje okolo 7 ° C. Názov Kateřinská jaskyne je odvodený od povesti o Kataríne, ktorá sa o tejto jaskyni medzi tunajšími ľuďmi rozprávala. Kateřinská jaskyňa bola tiež bohatým náleziskom kostí pleistocénnych zvierat, predovšetkým medveďov. Pre verejnosť je otvorená od roku 1910. Ďalšou časťou jaskyne je nová Kateřinská jaskyňa, ktorá bola objavená až v roku 1909 pracovnou skupinou profesora Karla Absolona.

## Prehliadka jaskyne
Prehliadková trasa má dĺžku 430 m. Vchod do jaskyne tvorí gotický portál, ktorým sa návštevníci dostanú do Hlavného dómu, najväčšieho priestoru v Moravskom krase a zároveň najväčšieho verejnosti prístupného podzemného dómu v Česku (dĺžka 97 m, šírka 44 m, výška 20 m). 

Z Hlavného dómu trasa pokračuje do tzv. Novej jaskyne, kde sa návštevníci môžu pokochať farebne nasvieteným kvapľovým útvarom "Čarodejnica" a "Bambusovým lesíkom" tvoreným vzácnymi, niekoľko metrov vysokými paličkovými stalagmitmi a stalagnátmi. K ďalším zaujímavým kvapľovými útvarom patrí napríklad útvar "Ovečky", "Pagoda" a "Sintrový vodopád".

## Okolie jaskyne
Neďaleko Kateřinskej jaskyne sa nachádza jaskynný hrad Rytierska jaskyňa a asi 500 m východne leží Čertov most. Vedie tu tiež náučný chodník Macocha.

## Referencie

## Externé odkazy
*Informácie pre turistov 

## Zdroj
* 

Kategória:Jaskyne v Česku
Kategória:Vavřinec (okres Blansko)
Kategória:Chránená krajinná oblasť Moravský kras
Oscar Emboaba

**Oscar Emboaba** (* 9. september 1991) alebo len **Oscar** je brazílsky futbalista, ktorý je v súčasnosti (Máj 2023) hráčom čínskeho klubu Shanghai SIPG. V rokoch 2011 až 2015 reprezentoval Brazíliu na viacerých významných futbalových podujatiach, napr. na pohári konfederácií FIFA v roku 2013, či na Majstrovstvách sveta vo futbale 2014. Do Chelsea prestúpil z brazílskeho klubu Internacional v roku 2012 za 19,35 milióna libier.

## Iné projekty

Kategória:Brazílski futbalisti
Kategória:Hráči São Paulo FC
Kategória:Osobnosti zo São Paulo
Chýnovská jaskyňa

**Chýnovská jaskyňa** je národná prírodná pamiatka ležiaca v katastrálnom území obce Dolní Hořice východne od Tábora. Predstavuje najvýznamnejší a najrozsiahlejší krasový útvar južných Čiech. Nachádza sa tu pestré striedanie farebných amfibolitov a vápencov, avšak oproti iným krasovým jaskyniam je bez výraznejšej kvapľovej výzdoby. Na území Česka sa jednalo o prvú sprístupnenú jaskyňu. Objavená bola v roku 1863 pri práci v sedliackom kameňolome, k jej sprístupneniu došlo v roku 1868, teda už 5 rokov po objavení.

Celková dĺžka jaskynného systému je viac než 1200 metrov (iný zdroj uvádza k roku 2007 dĺžku 1400 m), ale celkový rozsah nebol ešte presne určený. Na lokalite stále prebieha speleologický výskum, ktorý takmer každoročne prináša nové poznatky. Výskum prebiehajúci v neprístupných častiach počas 80. a 90. rokov 20. storočia odhalil trvalo zatopené rozsiahle priestory s drúzami kremeňa. Oblasť jaskyne je taktiež významnou mineralogickou lokalitou spoločne s blízkou prírodnou rezerváciou Pacova hora, kde bolo objavených a popísaných viac než 60 druhov minerálov.

Jaskyňa je okrem zimných mesiacov prístupná pre verejnosť. Okruh pre návštevníkov je dlhý 220 m s najnižším bodom trasy v hĺbke 42 m pod povrchom zeme. Prehliadka zaberie približne 40 minút a je spoplatnená. V zimných mesiacoch je jaskynný komplex významným zimoviskom zástupcov netopierov, a to predovšetkým netopiera riasnatého (*Myotis nattereri*), ktorý tu má najväčšie prirodzené zimovisko v Čechách a aj v Európe.

## Referencie

## Iné projekty

## Externé odkazy
*Chýnovská jeskyně  na www.jiznicechy.cz
*Chýnovská jeskyně – Správa jeskyní České republiky
*ANDĚRA, Miloš; KREJČA, František; ZBYTOVSKÝ, Petr. Časopis Ochrana přírody - Netopýři Chýnovské jeskyně [online]. Agentúra ochrany prírody - Ochrana přírody, [cit. 2013-05-31]. Dostupné online. 

## Zdroj
* 

Kategória:Jaskyne v Česku
Majstrovstvá Európy UEFS vo futsale mužov 1998

**Majstrovstvá Európy UEFS vo futsale mužov 1998** boli v poradí 5. turnaj Majstrovstiev Európy UEFS vo futsale AMF, ktoré organizuje Európska futsalová únia (UEFS). Konal sa od 9.13. decembra 1998 v Púchove a Považskej Bystrici, na Slovensku, za účasti 8 tímov. Jediným nováčikom turnaja bolo družstvo Belgicka. Titul získalo , ktoré vo finále zvíťazilo nad . 

Pôvodne sa mal turnaj odohrať v Bratislave a Trnave, ale kvôli finančným problémom hrozilo jeho celkové zrušenie.

## Výsledky
### Základné skupiny
#### Skupina A

#### Skupina B

### Play-off
#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Európskej futsalovej únie  /

## Zdroje
* ME 1998 na stránke Európskej futsalovej únie  /
* sme.sk
* 

Kategória:Futsal v 1998
Muži
Futsal
Kyjanička purpurová

[náhľad|Kyjanička purpurová parazitujúca na [Pšenica|pšenici.]]
**Kyjanička purpurová** (lat. *Claviceps purpurea*) je vreckatá huba z&nbsp;čeľade Clavicipitaceae. Ľudovo sa táto huba nazýva aj čierne žito, svätojánske žito, žitná matka, žitná hubka alebo námeľ.

## Opis
Táto huba väčšinou cudzopasí v klasoch raži. Na jar vyrastajú purpurové kyjovité plodnice, ktoré majú výtrusné vrecká a sú zanášané vetrom na raž (nazýva sa to primárna alebo jarná infekcia). Počas obdobia kvitnutia prerastá  semenník raži podhubie (mycelium) kyjaničky purpurovej svojimi krátkymi vláknami, ktoré potom vytvárajú na povrchu malé spóry (konídiá). V čase tohto tzv. gonídiového štádia semenník vylučuje sladkú slizovitú šťavu, ktorú nazývame medovica, medová rosa. Hmyz, ktorý je vábený touto šťavou  ju ďalej roznáša (nazýva sa to sekundárna alebo letná infekcia). Počas aj po tejto infekcii hubové vlákna neustále rastú, prepletajú sa , až nakoniec vytvoria čierny, pevný útvar, ktorý nazývame sklerócium (nazývaný aj odpočívajúci útvar). Po tomto období huba vypadáva z klasov a v pôde prezimuje.  Na jar z týchto sklerócií, ktoré sú v pôde, vyrastajú stopkaté malé huby, ktoré rozsievajú svoje spóry na mladú raž.

## Výskyt
Najčastejšie sa vyskytuje na raži, ale môže byť aj na jačmeni, ovse, pšenici, prípadne aj na rôznych lipnicovitých rastlinách (trávach).

## Zber
Zbiera sa celá ražná hubka (nazývaná námeľ), ktorá je lepkavá a pri dotyku sa veľmi ľahko z klasu uvoľňuje.  V minulosti sa námeľ zbieral pri triedení obilia z napadnutých rastlín, dnes sa však získava  umelým pestovaním kyjaničky purpurovej na porastoch raži a kultiváciou mycélia v špeciálnych fermentačných nádobách. Zozbieraná huba sa suší pri teplote 35 °C a uschováva sa nad oxidom vápenatým.

## Obsahové látky
Námeľové alkaloidy alebo ergolíny () sú vysoko toxické, Otrava môže zapríčiniť aj smrť. Obsahuje najmä ergotamín a ergometrín. Okrem nich obsahuje aj tyramín a histamín, antrachinóny, mastné kyseliny, rôzne organické farbivá, tuky a iné látky. Vlastnosti tejto huby sú: uterotonikum, hypotonikum a sedatívum vegetatívneho nervstva.

## Využitie
Využíva sa vo farmaceutickom priemysle a v gynekológii, vnútornom a nervovom lekárstve, pretože látky v tejto hube vplývajú na kontrakciu hladkého maternicového svalstva, tlmia funkciu sympatika, spôsobujú zúženie periférnych ciev a normalizujú krvný tlak.

## Referencie

## Externé odkazy
* http://www.ludoveliecitelstvo.sk/detail_h.php?id=474
* http://www.syngenta.com/country/sk/sk/atlas/choroby/Pages/namel.aspx 

## Zdroje
* *Malý atlas liečivých rastlín*; L. Thurzová s kolektívom; 1963; Vydavateľstvo Osveta; s. 164-165
* *Veľký atlas húb*; Ladislav Hagara, Vladimír Antonín, Jiří Baier; 2005; Ottovo nakladateľstvo

Kategória:Clavicipitaceae
Kategória:Jedovaté huby
Ruža ovisnutá

**Ruža ovisnutá** (*Rosa pendulina*) je druh európskej divokorastúcej horskej ruže. Je nápadná tým, že jej kvetné stopky sa pri dozrievaní stáčajú dolu a šípky sú na nich ovisnuté. 

## Výskyt
Tento druh sa vyskytuje iba v strednej, južnej a juhovýchodnej Európe, v južnej Európe rastie väčšinou iba v horských oblastiach. Areál jej výskytu je na juhu ohraničený Pyrenejami, Alpami a Karpatami, severná hranica ide cez Nemecko a Poľsko, a na východe zasahuje až na Ukrajinu. V Česku aj na Slovensku rastie častejšie vo vyšších polohách, menej často sa vyskytuje v nižších polohách.

V porovnaní s inými ružami je náročná na vlahu pôdy a rastie v miestach s vyššími zrážkami alebo pozdĺž horských potokov a na brehoch horných tokov riek alebo v ich naplaveninách. Ďalej si vyberá vlhké a tienisté miesta na pasienkoch, na okrajoch lesov, v kosodrevinách býva súčasťou subalpínskych krovín, často rastie až nad hornú hranicu lesa.

## Opis
Je to prútený ker, fanerofyt, s čelnými podzemnými výbežkami, ktoré vytvárajú husté polykormony. Prúty viac-menej priame, dorastajú do vyše 100 až 200 cm, v spodnej časti sú husto ostnaté a v hornej časti takmer bez ostňov. Listy rastú striedavo, na jar sú to pozdĺžne až eliptické lístky, ktoré sú po obvode najčastejšie ostro zubaté, na báze oblé až klinovité, na konci tupé alebo ostro špicaté a zospodu na strednej žilke najčastejšie chlpaté. Zelenkavé blanité vytrvalé palisty sú široké, asi z polovice sú prirastené ku stopke listu. 

Na hlavných prútoch rastú skrátené ostnaté plodonosné vetvičky, ktoré sú dlhé 0,5 až 30 cm. Na nich sa objavujú pomerne veľké, sýto ružové alebo purpurové, jemne voňajúce päťpočetné kvety, zvyčajne jednotlivo, vzácnejšie v chudo kvetných vrcholičnatých súkvetiach po 2 až 3 kusy. Vztýčené, husté, žľaznaté kvetné stopky sa po odkvitnutí sklápajú a pri zrelosti plodov sú lačné. Trvalé kališné lístky nie sú oddelené a sú bez príveskov, holé alebo husto žľaznaté. Korunné lístky bývajú ružové až karmínové. Z plochého disku vyrastá veľa tyčiniek so žltými prašníkmi a taktiež čnelka s bliznami. Kvitne v máji a júni.

### Plody
Plody sú drobné, tvrdé, krémovo žlté nažky, ktoré sa vo veľkom počte vyvíjajú v dužinatej šešuli, v tzv. nepravom plode šípky. Holá ale častejšie žľaznatá šípka, väčšinou fľaškovitého alebo hruškovitého tvaru, má pri zrelosti červenú farbu a visí na dlhej stopke smerom dole. Na vrchole má zaschnuté kališné lístky, pomerne skoro mäkne.

Ruža ovisnutá je tetraploidná ruža, patriaca medzi generatívne sa rozmnožujúce druhy. Má štandardne širokú vnútro populačnú variabilitu, ktorá sa prejavuje v hustote žliaz a tŕňov a v tvare šípky. Je to dlhoveká rastlina, na vhodnom mieste rastie aj 45 rokov.

## Iné projekty

## Referencie

 
## Zdroj

Kategória:Ružovité
Kategória:Flóra na Slovensku
Kategória:Kry
Kategória:Rastliny s ružovými kvetmi
Kategória:Najmenej ohrozené druhy
Punkevní jeskyně

náhľad|Vstup do jaskyne
**Punkevní jeskyně** sa nachádza v severnej časti CHKO Moravský kras v Pustom žľabe. Objaviteľom sa stal Karel Absolon, ktorý postupne objavoval jej časti v rokoch 1909 - 1933. Jaskyňou preteká rieka Punkva. Na systém jaskýň sa tiež napája priepasť Macocha a je súčasťou systému Amatérske jaskyne.

Jaskyňu ročne navštívi 200 000 turistov a je tak najnavštevovanejším jaskynným systémom v Česku. Je jedinou sprístupnenou jaskyňou v Česku s podzemnou plavbou pre návštevníkov. Dĺžka sprístupnenej trasy činí 1250 m.

## Prehliadková trasa
Prehliadková trasa začína v Prednom dóme (4 m dlhý stalaktit Strážca, stalagnát Salmův stĺp, Zrkadlové jazierko), odkiaľ sa po prejdení sifónom stúpa po schodoch do Reichenbachovho dómu. Nasleduje zostup Stalagmitovou chodbou do Zadného dómu (dvojica stalagmitov Trpaslík a Váza s rovnou plochou na vrchole, skupina Turecký cintorín a dlhý stalaktit Ihla). Ďalej sa prechádza sieňou U Anjela (mohutný stalagnát kombinovaný s rozmernými sintrovými kúrami a záclonami) a odtiaľ sa 100 m dlhou razenou štôlňou vchádza na dno priepasti Macocha. Z dna priepasti sa zostúpi k prístavisku a nasleduje podzemná plavba po riečke Punkve so zastávkou v Masarykovom dóme (veľké množstvo slamiek a paličkových stalaktitov, mohutný presvetlený stalagnát Husův stĺp). Plavba končí v miestach výveru Punkvy.

## Referencie

## Iné projekty

## Externé odkazy
* Punkevní jeskyně & priepasť Macocha
* Info na hrady.cz 
* Podrobný popis jaskyne 

## Zdroj
* 

Kategória:Jaskyne v Česku
Kategória:Chránená krajinná oblasť Moravský kras
Kategória:Pamiatky na českých poštových známkach
Kategória:Vavřinec (okres Blansko)
Nestacionárne magnetické pole

**Nestacionárne magnetické pole** je magnetické pole, ktorého charakteristické veličiny (napr. magnetická indukcia či magnetický indukčný tok) sa menia s časom. Jeho zdrojom môže byť: 

* nepohybujúci sa vodič s časovo premenným elektrickým prúdom
* pohybujúci sa vodič s konštantným alebo časovo premenným elektrickým prúdom
* pohybujúci sa permanentný magnet alebo elektromagnet

Charakteristickým fyzikálnym javom spojeným s nestacionárnym magnetickým poľom je elektromagnetická indukcia. Tento jav bol objavený v 19. storočí.

Nestacionárne magnetické pole vzhľadom k elektromagnetickej indukcii je nutné brať do úvahy  vždy v súvislosti s nestacionárnym elektrickým poľom, teda ako nestacionárne elektromagnetické pole. Ďalším charakteristickým javom pre nestacionárne elektromagnetické pole je elektromagnetické vlnenie.

Špeciálnym prípadom je tzv. **kvazistacionárne magnetické pole**. Rozumie sa pod tým nestacionárne magnetické pole v priblížení, keď časové zmeny priestorového rozloženia nábojov sú vždy natoľko pomalé, že elektrické prúdy, ktoré sú zdrojom poľa, je možno stále považovať za uzavrené.

## Použitie v praxi
Nestacionárne magnetické pole sa v praxi používa napríklad u prevažnej väčšiny  elektrických strojov, ktoré  používajú striedavý prúd.
Elektromagnetické vlnenie je základným javom nielen pre rádiotechniku, ale aj pre optiku, pretože svetlo je tiež elektromagnetické vlnenie.

## Súvisiace články
*Magnetické pole
*Magnetický indukčný tok
*Magnetizmus

## Referencie


## Zdroj
* 

Kategória:Elektromagnetizmus
Listéria

**Listéria** (lat. *Listeria*) je rod baktérií čeľade *[[Listeriaceae]]*. Pomenovaný je na počesť anglického chirurga Josepha Listera. 

Ide o tyčinkovité grampozitívne baktérie. Druh *[[Listeria monocytogenes]]* je pôvodcom závažného ľudského ochorenia, listeriózy.

## Druhy
Rod zahŕňa 23 druhov (stav 2021), príklady druhov sú:
* *[[Listeria fleischmannii]]*
* *[[Listeria grayi]]*
* *[[Listeria innocua]]*
* *[[Listeria ivanovii]]*
* *[[Listeria marthii]]*
* *[[Listeria monocytogenes]]*
* *[[Listeria seeligeri]]*
* *[[Listeria welshimeri]]*
Ďalších 9 druhov (napr. *[[Listeria rocourtiae]]* a *[[Listeria weihenstephanensis]]*) sa dnes už niekedy zaraďuje do samostatného rodu Listeria A.

## Opis
Listérie sú pravidelné, krátke tyčinky s rozmermi asi 0,40,5 × 0,52,0 mikrometrov, v starších kultúrach, alebo ak rastú v R-fáze tvoria vlákna dlhé 620 mikrometrov. Netvoria puzdro ani spóry. Expresia proteínov tvoriacich bičík je závislá na teplote, listérie tvoria bičíky len v teplotnom rozmedzí 2025 °C.

Listérie sú mezofilné, ich teplotné optimum leží medzi 2537 °C, sú ale odolné aj voči pôsobeniu nižších teplôt, prežívajú mráz a sú schopné sa pomaly množiť aj pri teplote 4 °C.

## Výskyt
Sú to odolné baktérie, vyskytujú sa v pôde, fekáliách, vo vode, na rastlinách alebo aj v siláži z nich vyrobených. Izolované boli z 37 druhoch cicavcov, 17 druhov vtákov a tiež v rybách, kôrovcoch, mäkkýšoch alebo muchách. Možným zdrojom listérií môžu byť potraviny, najmä mliečne výrobky vyrobené zo surového mlieka, šaláty, mäso a pod. Všeobecne ide o nekyslé potraviny.

Listérie sú schopné tvoriť biofilmy, ktoré môžu byť zdrojom kontaminácie v potravinárskom priemysle (najmä v mliekárňach). Niektoré štúdie naznačujú, že až u 10% ľudskej populácie hosťuje v črevách *Listeria monocytogenes* bez toho, aby sa u hostiteľa prejavili akékoľvek príznaky ochorenia.

## Pôvodca ochorenia
Väčšina druhov rodu *Listeria* je neškodná. Potenciálne patogénne sú dva druhy, *Listeria monocytogenes*, ktorá spôsobuje listeriózu ľudí aj zvierat a *Listeria ivanovii*, ktorá spôsobuje listeriózu oviec.

## Referencie


## Iné projekty

## Externé odkazy
* Taxonomy of the genus Listeria (anglicky)

## Zdroj
* 

Kategória:Listeriaceae
Kategória:Grampozitívne baktérie
Kategória:A32 Listerióza
Spojovka

**Spojovka** () je tenká, vlhká, dobre prekrvená sliznica, pokrývajúca povrch oka a vnútornú stranu viečok. Začína na vonkajšom okraji rohovky, pokrýva viditeľnú časť vonkajšieho bielka a vystiela vnútorný povrch viečka až k jeho okraju. Priestor medzi okom a viečkom, ktorý je krytý spojovkou nazývame spojovkový vak.

## Popis
Spojovka je súvislým pokračovaním epitelu rohovky. Nazýva sa tak preto, že spája očnú guľu s očným viečkom. Je vyživovaná veľmi tenkými cievami, ktoré sú voľným okom takmer neviditeľné. Vo veľkých cievach pred bielou sklérou môžeme cez priehľadné cievy vidieť krv. 

Delí sa na časti pomenované podľa anatomických rozdielov.

## Funkcia spojovky
Spojivka má význam z hľadiska svojej elasticity, ktorá umožňuje hladké pohyby očnej gule. Má tiež funkciu ochrannú, ako mechanickú, tak aj ako sídlo buniek imunity a lokálneho lymfatického systému. Súčasne má spojivka funkciu sekrečnú. V epiteli spojovky sú tri rôzne typy buniek, ktoré produkujú hlien, dôležitú súčasť slzného filmu. V epiteli tarzálne spojivky tvoria pohárikovité bunky zoskupenia, tzv. Henleovej krypty. V hornom i dolnom fornixe sú vo spojovke prídavné Krauseho a Wolfringove žľazy. Spojovka je citlivá na rôzne druhy podráždenia. V spojovke sú početné cievy, ktoré sa pri podráždení spojovky rýchlo rozšíria a prekrvené spojovky sčervenejú. Je tiež veľmi citlivá, pretože je bohato senzitívne inervovaná. Ak je podráždená zápalom, mechanicky alebo napríklad nejakou chemickou látkou, vyvoláva bolestivé pocity zahŕňajúce pocit rezania, pálenia, slzenia a pod. Pod spojovkovým epitelom leží spojovkové tkanivo, ktoré má rozličnú stavbu závisiacu na umiestnení. Sú v nej umiestnené mukózne pohárikovité bunky, ktoré sa nachádzajú najmä  pri viečkovitom okraji a pri limbe. Tieto bunky počas svojho sťahovania na povrch spojovky zväčšujú svoj objem a pukajú. Produkujú mucín, ktorý sa vyprázdňuje na povrch spojovky. Ak dôjde k poruche ich činnosti, dochádza k osychaniu spojovky a predných partií oka aj napriek tomu, že je činnosť slzných žliaz neporušená.

## Spojovkový vak
Spojovka je pevne spojená len s tarzálnymi platničkami, zostávajúca časť je spojená s podkladovou vrstvou riedkeho väziva voľne. Medzi oboma oddielmi spojovky (očnicovou a viečkovou spojovkou) je vytvorený úzky štrbinový spojovkový vak (lat. saccus conjunctivae), ktorý obsahuje slzy. Do spojovkového vaku vyúsťujú vývody slznej žľazy (lat. ductuli excretorii), ktorými sem pritekajú slzy. V oblasti vnútorného kútika je vak trochu rozšírený a tvorí slzné jazierko (lat.: lacus lacrimalis).

## Referencie

## Zdroj
* 

Kategória:Anatómia oka
Šprint

**Šprint** je označenie pre rýchle krátke športové alebo aj motoristické preteky, ktorý je charakteristický tým, že dochádza k maximálnemu fyzickému vypätiu pretekára (alebo jeho technického prostriedku) po celú dobu pretekov; tento extrémne rýchly pohyb nazývame šprintovanie. Pretekár v šprinte sa nazýva šprintér, pretekárka potom šprintérka.

## Príklady šprintov
### Ľahká atletika
* beh na 60 metrov
* beh na 100 metrov -  kto v tejto disciplíne dominuje, je prezývaný "najrýchlejší muž (alebo žena) planéty"
* beh na 200 metrov
* beh na 400 metrov - najdlhší atletický šprint   
* beh na 110 metrov prekážok - muži  
* beh na 100 metrov prekážok - ženy

### Plavecký šprint
* 50 metrov voľným spôsobom

### Cyklistika
* špecializované preteky v dráhovej cyklistike na 3 bicykle s meraním rýchlosti na posledných 200 metroch

### V prenesenom zmysle
V prenesenom zmysle môže šprint znamenať krátke ale intenzívne úsilie o dosiahnutie určitého cieľa.

## Zdroje
* 

Kategória:Športová terminológia
Brucella melitensis

náhľad|Sir David Bruce

**Brucella melitensis** je baktéria z rodu brucela (*Brucella*).

Je to gramnegatívna kokovitá baktéria. Je nepohyblivá, striktne aeróbna, kataláza-pozitívna baktéria, ktorá sa kultivuje na tryptonovom alebo Brucella agare pri atmosfére 10 % CO2. Prvýkrát baktériu opísal David Bruce.

Je pôvodcom brucelózy oviec a kôz. Nakaziť sa môžu ťavy, hovädzí dobytok, pes alebo človek. Vyskytuje sa v celkom 3 rôznych biovaroch, prevažujú biovary 1. Vyskytuje sa predovšetkým v Stredomorí a na Blízkom a Strednom Východe.

U oviec a kôz spôsobuje potraty, u samcov potom zápaly nadsemenníkov a semenníkov. *B. melitensis* sa u infikovaných kôz, oviec a tiav dlhú dobu vylučuje do mlieka, ktoré je potom významným zdrojom infekcie pre človeka. 
Ochorenie človeka bolo popísané už v roku 1887 u britských vojakov na Malte nakazených z kozieho mlieka. Ochorenie je charakterizované vlnitou horúčkou, ktorá prechádza do chronického štádia sprevádzaného tvorbou abscesov, bolesťami kĺbov a svalov.

## Zdroj

Kategória:Gramnegatívne baktérie
Kategória:Brucella
SU-100Y

náhľad|Samohybné delo SU-100Y
**SU-100Y** bol prototyp sovietskeho samohybného dela, navrhnutého v počiatočných fázach druhej svetovej vojny. Bol vyrobený len jeden testovací exemplár. Vozidlo bolo poruchové a malo vysokú spotrebu paliva. K jeho sériovej výrobe nebolo pristúpené.

## Výroba
V decembri 1939 nariadilo severozápadné veliteľstvo Červenej armády Lenigradskému závodu č. 185 vývoj vozidla, založeného na vozidle T-100. Vozidlo malo operovať nielen ako samohybné delo, k dispozícii mali byť aj varianty pre stavbu mostov, prevoz munície a odťahovanie tankov, zničených alebo poškodených na bojisku. Počas vývoja bolo navrhnuté osadiť T-100 delom kalibru 152 mm, aby tak bolo schopné ničiť bunkre a iné opevnenia. Riaditeľ 185. továrne však navrhol použitie 100 a 130 mm námorných diel. Tento návrh bol schválený a dokončené plány  T-100X boli 8. januára 1940 odoslané do továrne Izhorskij. T-100X mal kvádrovú nadstavbu osadenú 130 mm námorným delom typu B-13. V podvozku boli použité nápravy s torznou tyčou, tak ako to bolo obvyklé u dobových tankov. Počas vývoja prototypu bol však pozmenený tvar nadstavby, čo malo zrýchliť nakladanie munície. Nový prototyp bol označený SU-100Y a jeho plány boli odoslané továrni Ižorskij 24. februára 1940. Jeho výroba začala 1. marca 1940. Prvýkrát bol testovaný 14. marca 1940. Do konca Zimnej vojny však už nestihol byť bojovo nasadený.

Počas zimnej vojny bola navrhnutá modernizovaná verzia T-100, osadená silným 152 mm delom M-10, schopným ničiť betónové objekty (ako tzv. dračie zuby, bežnú súčasť európskeho opevnenia počas 2. svetovej vojny). V marci 1940 potom bola vyvinutá nová veža, určená k lafete 152 mm kanónu, projekt niesol označenie T-100Z. K jeho realizácii však nedošlo kvôli uprednostneniu výroby tankov KV-1 a KV-2, používajúcich práve 152 mm delá. V apríli 1940 Leningradský závod č. 185 navrhol samohybné delo pre obranu pobrežia, vybavené 130 mm námorným kanónom B-13 a tromi guľometmi kalibru 7,62 mm v otočnej veži. Tento návrh bol označený ako Prototyp 103, zostal však iba na papieri.

## Nasadenie
Po ukončení prác na projekte T-100 bol prototyp SU-100Y presunutý na testovací polygón Kubinka. V novembri 1941, v najkritickejšej časti bojov o predmestie Moskvy bol SU-100Y nasadený spolu s prototypmi SU-14 a SU-14-1, osadenými 152 mm delom, ako súčasť Nezávislej delostreleckej divízie pre zvláštne nasadenie. Ďalšie záznamy o bojovom nasadení nie sú známe. Prototyp SU-100Y sa dočkal konca vojny a stal sa súčasťou zbierky Múzea tankov v Kubinke.

## Referencie

## Externé odkazy
*samohybné delo T-100Y na www.palba.cz

## Zdroje
* 

Kategória:Sovietske samohybné delostrelectvo
Kategória:Prototypy (výroba)
Pelagón

**Pelagón** (*Pelagón*) môže byť v gréckej mytológii:
* vládca Pylu, pozri Pelagón (Pylos)
* bojovník z Lýkie v trójskej vojne, pozri Pelagón (Lýkia)
Angelica Van Burenová

**Angelica Singletonová Van Burenová** (* 13. február 1818, Wedgefield, Južná Karolína, USA – † 29. december 1877, New York) bola manželka Abrahama Van Burena, najstaršieho syna 8. prezidenta USA Martina Van Burena. V rokoch 1837 až 1841 vykonávala ako jeho nevesta funkciu prvej dámy USA, pretože Van Buren bol od roku 1819 vdovec.

## Iné projekty

## Zdroj

Kategória:Prvé dámy USA
Kategória:Osobnosti z Južnej Karolíny
Kategória:Osobnosti z New Yorku
Afrojack

**Nick van de Wall** (* 3. september 1987, Spijkenisse, Holandsko), známy pod umeleckým menom **Afrojack**, je holandský DJ a hudobný producent.

## Diskografia

;Albumy
**[[Forget the World]]* (2014)

;EP
* *Lost & Found* (2010)
* *Lost & Found 2* (2011)
* *[[It's a Matter Of...]]* (2013)

## Referencie

## Zdroj

Kategória:Holandskí dídžeji
Kategória:Holandskí hudobní producenti
Kategória:Držitelia ceny Grammy
Trieda Los Angeles

**Trieda Los Angeles** je trieda rýchlych útočných amerických ponoriek s jadrovým pohonom z čias studenej vojny. Ich hlavnou úlohou bolo ničenie sovietskych ponoriek a sprievod úderných zväzov amerických lietadlových lodí. Tiež môžu byť využité k boji proti ponorkám, lodiam a podzemným cieľom, mínovaniu, špionáži či vyloďovaniu špionážnych výsadkov. 

V rokoch 1972-1996 bolo postavených celkom 62 ponoriek tejto triedy, väčšina z nich je v službe ešte dodnes. Stále sa jedná o najpočetnejšiu triedu jadrových ponoriek na svete. S výnimkou ponorky USS Hyman G. Rickover sú všetky jednotky tejto triedy pomenované po amerických mestách. V roku 1990 stála jedna táto ponorka 900 miliónov amerických dolárov. 

náhľad|Trieda Los Angeles

Trieda Los Angeles bola navrhnutá ako nasledovník predchádzajúcej triedy Sturgeon. Oproti nej je o niečo tichšia a má výkonnejší pohonný systém. V konštrukcii je opäť použitá špeciálna oceľ HY-80.  Výzbroj predstavujú štyri 533 mm dlhé torpédomety. Z torpédometov môžu byť vypustené torpéda MK-48, proti lodné strely UGM-84 Harpoon, strely s plochou dráhou letu BGM-109 Tomahawk či míny. Posledných 31 jednotiek tejto triedou (SSN 719-750)  nesie v prove ďalších 12 vertikálnych vypúšťacích síl (VLS) pre strely Tomahawk. V prove je umiestnený výkonný sonar typu BQQ-5.

Posledných 23 ponoriek (SSN 751-773) bolo postavených v modernizovanej verzií a sú tiež označované ako 688i (improved). Sú tichšie, nie sú modernejšie elektronikou ale lepšie vybavené pre operácie v Arktíde.
Pohonný systém tvoril jadrový reaktor typu S6G a dve turbíny. Lodná skrutka je tu iba jedna. Pri plavbe pod hladinou dosahujú ponorky triedy Los Angeles rýchlosť až 31 uzlov. Značný dôraz bol kladený na obtiažnu zistiteľnosť ponorky pri plavbe pod hladinou.

## Externé odkazy
* http://www.globalsecurity.org/military/systems/ship/ssn-688.htm

Kategória:Ponorky
Julia Tylerová

**Julia Gardiner Tylerová** (* 23. júl 1820, Long Island, New York, New York, USA - † 10. júl 1889, Richmond, Virgínia) bola druhá manželka 10. prezidenta USA Johna Tylera. Po svadbe vykonávala funkciu prvej dámy USA.

## Iné projekty

## Externé odkazy
* Biografia na stránke Bieleho domu 

## Zdroj

Kategória:Prvé dámy USA
Kategória:Osobnosti z New Yorku
Akessamenos

**Akessamenos** (*Akessamenos*) je v gréckej mytológii kráľ Pierie. Bol zakladateľ macedónskeho mesta Akesamenai.   

Starogrécky epický básnik Homér v dvadsiatom prvom speve Iliady uvádza Akessamena ako otca troch dcér. Najstaršia z nich  Periboia a riečny boh Axios mali syna Pélegóna, ktorý sa stal otcom slávneho Asteropaia, vodcu Paionov bojujúcich v trójskej vojne na strane obrancov Tróje.   

## Referencie

Kategória:Postavy gréckej mytológie
Frankie Knuckles

**Francis Warren Nicholls, Jr.** (* 18. január 1955, Bronx, New York, USA – † 31. marec 2014, Chicago, Illinois, USA), viac známy ako **Frankie Knuckles**, bol americký DJ a hudobný producent. Knuckles zohral významnú rolu vo vývoji a zpopularizovaní žánru house v Chicagu počas 80. rokov, keď bol house v ranom štádiu vývinu. Pre svoju dôležitú rolu vo vývoji housu bol známy ako "The Godfather of House Music." V Chicagu bola preto po ňom nazvaná časť ulice. Za svoje úspechy získal Knuckles v roku 1997 cenu Grammy. V roku 2005 bol uvedený do Dance Music Hall of Fame.

Dňa 31. marca 2014 Frankie Knuckles vo veku 59 rokov zomrel na komplikácie spôsobené cukrovkou 2. typu. Toto ochorenie získal okolo roku 2005.

## Diskografia

### Vydania
*"Rain Falls" (singel) 
*"You Can't Hide from Yourself" – CBS Records
*"Tears" (singel); Frankie Knuckles presents Satoshi Tomiie – FFRR
*"Your Love/Baby Wants to Ride" – Trax Records
**Beyond the Mix* – Virgin Records
*"The Whistle Song" – Virgin Records
**Sessions Six – Mixed by Frankie Knuckles* – Ministry of Sound
**Choice: A Collection of Classics* – Azuli Records
*"Keep on Movin'" – Definity Records

### Remixy
*"Change" – Lisa Stansfield
*"Deep Love"  - Dada Nada (Robert Ozn) (Remixovaný Knucklesom a Davidom Moralesom)
*"Power of Love/Love Power" – Luther Vandross
*"Left to My Own Devices" – Pet Shop Boys
*"This Time" – Chanté Moore
*"Happy" – Towa Tei
*"Let No Man Put Asunder" – First Choice
*"Ain't Nobody" – Chaka Khan
*"Watcha Gonna Do with My Lovin'" – Inner City
*"Talking with Myself" – Electribe 101
*"The Pressure" – Sounds of Blackness
*"Where Love Lives (Come on In)" – Alison Limerick
*"I Want a Dog" – Pet Shop Boys
*"Notgonnachange" – Swing Out Sister
*"Time Will Tell" - Nu Shooz
*"Because of Love" – Janet Jackson
*"Love Hangover" – Diana Ross
*"Bring Me Love" – Andrea Mendez
*"Rock with You" – Michael Jackson
*"Scream" (Remixovaný Knucklesom a Davidom Moralesom)  – Michael Jackson
*"Thriller" (Remixovaný Knucklesom a Davidom Moralesom)  – Michael Jackson
*"You Are Not Alone" – Michael Jackson
*"Closer Than Close" – Rosie Gaines
*"Unbreak My Heart" – Toni Braxton
*"I Don't Want To" - Toni Braxton
*"Sunshine" – Gabrielle
*"Baby I" - Ariana Grande
*"I'm Going to Go" – Jago 
*"Blind" – Hercules & Love Affair
*"You've Got the Love" – The Source ft. Candi Staton
*"Million Dollar Bill" – Whitney Houston
* "Forever Came Today" – The Jackson 5 (Vydaný na *The Remix Suite*)
*"Wrong" – Depeche Mode
*"Don't Wait" – Mapei

## Referencie

## Zdroj

Kategória:Osobnosti z Bronxu
Kategória:Hudobníci afroamerického pôvodu
Kategória:Elektronickí hudobníci USA
Kategória:Dance hudobníci USA
Kategória:House hudobníci USA
Kategória:Kluboví dídžeji
Kategória:Držitelia ceny Grammy
Kategória:Úmrtia na diabetes mellitus
Kategória:LGBT hudobníci
Kategória:Remixéri
Kategória:Osobnosti z New Yorku
Listerióza

**Listerióza** je bakteriálne ochorenie zvierat a človeka, ktoré spôsobuje baktéria *[[Listeria monocytogenes]]*. V niektorých prípadoch môžu ochorenie vyvolať aj *[[Listeria ivanovii]]* a *[[Listeria grayi]]*. Najmä u slabších jedincov, ako sú tehotné ženy, deti, starí ľudia a osoby s oslabenou imunitou môže vyvolať smrteľný zápal mozgových blán (meningitídu) alebo mozgových blán a mozgu (meningoencefalitídu).

## Nákaza
K nákaze dochádza najčastejšie perorálne, požitím potraviny, ktorá obsahovala infekčnú dávku listérií. Ak sa listériami nakazí zdravý jedinec, choroba prebieha bezpríznakovo, alebo sa objavia mierne, chrípku pripomínajúce symptómy. 

Listérie, ktoré sa dostali až do črevného traktu, prechádzajú cez mikroklky hrubého čreva do krvného obehu, kadiaľ prechádzajú do pečene, kde sa rozmnožujú vo vnútri pečeňových buniek. Po dostatočnom rozmnožení dôjde k ich uvoľneniu do krvi a k prenosu do orgánov hostiteľského organizmu. Hlavným cieľom býva mozgové tkanivo. V tehotných ženách napadajú listérie plod v maternici a spôsobujú potraty alebo pôrody mŕtvych a chorých novorodencov. Potrat plodu je spôsobený silnou inváziou listérií do organizmu s takmer nulovou imunitnou odozvou a jeho celkovú septikémiu.

*Listeria monocytogenes* je patogénna vďaka schopnosti produkcie rôznych látok peptidového charakteru, ktoré umožňujú listériám priechod do pečeňových buniek a ich šírenie. Medzi látky zodpovedné za patogenitu patria sem najmä hemolyzín  (listériolyzín), proteín P60, fosfolipázy, internalíny a ďalšie.

Dlhú inkubačnú dobu ochorenia spôsobujú najmä nízke infekčné dávky listérii. Počas cesty do pečene ich inaktivuje aj imunitný systém, čo inkubačnú dobu tiež predlžuje. V pečeňových bunkách sú baktérie chránené pred imunitným systémom infikovaného organizmu a môžu sa množiť.

## Pozri aj
* Listéria

## Zdroje
* 

Kategória:A32 Listerióza

Kategória:P37 Iné kongenitálne infekčné a parazitárne choroby
Frances Clevelandová

**Frances Folsomová Clevelandová** (* 21. júl 1864, Buffalo, New York, USA - † 29. október 1947, Baltimore, Maryland) bola manželka 22. prezidenta USA Grovera Clevelanda a v rokoch 1886 až 1889 a 1893 až 1897 vykonávala funkciu prvej dámy USA. 

Ide o doteraz najmladšiu prvú dámu USA, ktorou sa stala vo svojich 21 rokoch (1886).

## Referencie


## Iné projekty

## Externé odkazy
* Biografia na stránke Bieleho domu 
* ''Frank: The Story of Frances Folsom Cleveland, America's Youngest First Lady'' 

## Zdroj

Kategória:Prvé dámy USA
Kategória:Osobnosti z Buffala
Kategória:Osobnosti z Baltimoru
Karol Alexander Lotrinský

**Karol Alexander Lotrinský** (* 12. december 1712, Lunéville, Francúzsko – † 4. júl 1780, Tervuren, Belgicko) bol brat cisára Františka I. Štefana a švagor kráľovnej Márie Terézie. V rokoch 1761 – 1780 bol veľmajstrom Rádu nemeckých rytierov.

## Pôvod
Narodil sa ako piaty syn lotrinského vojvodu Leopolda Jozefa a Alžbety Orleánskej; dvaja starší bratia však zomreli ešte pred jeho narodením. Staršími žijúcimi bratmi boli Leopold (1707 – 1723) a František Štefan (1708 – 1765), ktorý sa po otcovej smrti v roku 1729 stal ako František III. lotrinským vojvodom. Staršia sestra Alžbeta Terézia sa po vydaji stala sardinsko-piemontskou kráľovnou a mladšia Anna Charlotta vstúpila do kláštora. 

## Život
V roku 1744 sa oženil so sestrou svojej švagrinej Márie Terézie, Máriou Annou. Manželstvo zostalo bezdetné.

## Iné projekty

## Zdroj

Kategória:Lotrinská dynastia
Kategória:Rakúski generáli
Kategória:Miestodržitelia
Kategória:Nositelia Rádu zlatého rúna
Kategória:Veľmajstri Rádu nemeckých rytierov
Kategória:Nositelia rakúskeho Rádu zlatého rúna
Kategória:Nositelia Vojenského radu Márie Terézie
UKF Music

**UKF Music** je značka Luka Hooda a AEI Media, ktorá sa zameriava na zdieľanie všetkých druhov elektronickej hudby. UKF Music vytvoril Luke Hood, ktorý začal zdieľať basovú hudbu prostredníctvom svojich dvoch kanálov na portáli YouTube, UKF Drum & Bass a UKF Dubstep v roku 2009. Dňa 28. júna 2012 mala značka 1 miliardu zhliadnutí. Dnes má značka päť kanálov: UKF Music, UKF Dubstep, UKF Drum & Bass, UKF Mixes, and UKF Live. 

## YouTube kanály
### UKF Drum & Bass
UKF Drum & Bass vznikol dňa 29. apríla 2009. ako jeden z prvých dvoch kanálov UKF mal 5. decembra 2012 viac ako 1 milión odberateľov a viac ako 250 miliónov zhliadnutí. Medzi interpretov, ktorí sa na tomto kanáli nachádzajú patria Chase & Status, Netsky, Rusko, DJ Fresh a Sub Focus.

### UKF Dubstep
UKF Dubstep je jeden z najstarších UKF kanálov, pričom má viac ako 6 miliónov odberateľov. UKF Dubstep nahráva hudbu od interpretov ako Zeds Dead, Flux Pavilion, Example, Nero, Zomboy a Krewella.

### UKF Live
UKF Live je najnovší kanál, ktorý vznikol dňa 24. januára 2011. Má na konte 25 tisíc odberateľov a viac ako 2 milióny zhliadnutí. Medzi udalosti, ktoré pokrýva patria Sundown Festival, South West Four, and UKF vs Rampage.

### UKF Mixes
UKF Mixes vznikol dňa 23. októbra 2010 a propaguje a zdieľa mixy interpretov rôznych žánrov basovej hudby. Má viac ako 200 tisíc odberateľov a viac ako 9 miliónov zhliadnutí. Medzi interpretov a kompilačnésérie patria Drum and Bass Arena, Knife Party, Nero a Noisia.

### UKF Music
UKF Music bol tretí kanál v poradí a vznikol dňa 2. decembra 2009, Kanál bol neskôr premenovaný na UKF. Zaoberá sa propagáciou a zdieľaním basovej hudby všetkých žánrov. Má viac ako 530 tisíc odberateľov a viac ako 64 miliónov zhliadnutí.

## Albumy
*UKF Drum & Bass 2010 (2010)
*UKF Dubstep 2010 (2010)
*Circus One Presented by Doctor P & Flux Pavilion (2011)
*UKF Bass Culture (2011)
*UKF Drum & Bass 2011 (2011)
*UKF Dubstep 2011 (2011)
*Borgore’s Misadventures in Dubstep (2012)
*Never Say Die (2012)
*UKF Bass Culture 2 (2012)
*UKF Drum & Bass 2012 (2012)
*UKF Dubstep 2012 (2012)
*Never Say Die Vol. 2 (2013)
*UKF Summer Drum & Bass 2013 (2013)
*UKF Live (2013)
*UKF Drum & Bass 2013 (2013)
*UKF Dubstep 2013 (2013)
*Never Say Die Vol. 3 (2014)

## Mixy hosťov
* 1. erb N dub
* 2. Physical
* 3. Tommy Dub
* 4. Flux Pavilion
* 5. The Prototypes
* 6. Bare Noize
* 7. Rollz
* 8. Modestep
* 9. Stanza
* 10. Dodge & Fuski
* 11. Mistanoize
* 12. Cutline
* 13. Delta Heavy
* 14. Fred V & Grafix
* 15. True Tiger
* 16. KG
* 17. TC
* 18. Camo & Krooked
* 19. Lenzman
* 20. DC Breaks
* 21. Boy Kid Cloud
* 22. Dismantle
* 23. Dimension
* 24. Wilkinson
* 25. UZ
* 26. Technimatic
* 27. Submotion Orchestra
* 28. Cyantific
* 29. Enei
* 30. Document One
* 31. Other Echoes
* 32. Drumsound & Bassline Smith
* 33. Rene LaVice
* 34. The Upbeats
* 35. Bare Noize
* 36. Black Sun Empire
* 37. Culprate
* 38. Rockwell
* 39. Hamilton
* 40. Rusko
* 41. Plastician
* 42. Emperor
* 43. Mutated Forms
* 44. Nick Thayer
* 45. Hybrid Minds
* 46. Adventure Club
* 47. Xilent
* 48. Fred V & Grafix
* 49. Joe Ford
* 50. Koala

## Referencie

## Zdroj

Kategória:Elektronická hudba
Majstrovstvá Európy v americkom futbale 2005

**Majstrovstvá Európy v americkom futbale 2005** boli v poradí 11. Majstrovstvá Európy v americkom futbale mužov, ktoré organizuje Európska federácia amerického futbalu (EFAF). Konali sa od 28.30. júla 2005 v Malmö, vo Švédsku, za účasti 4 tímov. Historický titul získalo domáce .

Turnaj pozostával iba z play-off systému, v ktorom družstvá odohrali po 2 zápasy. Posledné družstvo zostúpilo do B kategórie majstrovstiev Európy v roku 2009. Turnaj tiež slúžil ako kvalifikácia na Majstrovstvá sveta 2007, ktoré sa uskutočnili v Japonsku. Priamo sa na ne kvalifikoval iba víťaz. Ostatné 2 európske družstvá sa kvalifikovali neskoršie v kontinentálnej kvalifikácii.

## Kvalifikácia

## Štadióny

## Výsledky
### Semifinále

### Stretnutie o 3. miesto

### Finále

## Konečné poradie

 Spojené kráľovstvo sa nakoniec kvôli zvýšeniu počtu účastníkov v A kategórii nezúčastnilo B kategórie.

## Referencie

## Externé odkazy
* Oficiálna stránka Európskej federácie amerického futbalu  
* Oficiálna stránka Švédskej federácie amerického futbalu 

## Zdroje
* ME 2005 na stránke EFAF  
* ME 2005 na stránke blueteam.americanfootballitalia.com 

Kategória:Majstrovstvá Európy v americkom futbale
Kategória:Americký futbal v 2005
Americký futbal
Kategória:2005 vo Švédsku
Kategória:Šport v Malmö
Periboia (dcéra Akessamena)

**Periboia** (*Periboia*) je v gréckej mytológii dcéra Akessamena, kráľa Pierie.       

Starogrécky epický básnik Homér v dvadsiatom prvom speve Iliady uvádza, že kráľ Akessamenos mal tri dcéry. Periboia bola jeho najstaršou dcérou. Periboii a riečnemu bohu Axiovi sa narodil syn Pélegón, ktorý sa stal otcom slávneho Asteropaia, vodcu Paionov bojujúcich v trójskej vojne na strane obrancov Tróje.   

## Referencie

Kategória:Postavy gréckej mytológie
VAN AIR Europe

**VAN AIR Europe, a.s.** je letecká spoločnosť, so sídlom na letisku Brno-Tuřany. Prevádzkuje prepravu osôb pod značkami iných spoločností, predovšetkým Citywing (predtým Manx2).

## Dejiny
Spoločnosť VAN AIR Europe a.s. založila v roku 2005 letecká servisná spoločnosť AEROSERVIS, s.r.o. a nemecký nadšenec pre lietadlá Let L-410 Turbolet Jürgen Nappe so svojou leteckou spoločnosťou Antares. Do doby, než obdržali v roku 2006 vlastné osvedčenie leteckého prevádzkovateľa (AOC), lietali krátko v spolupráci s maďarskou spoločnosťou Budapest Aircraft Service. Flotila lietadiel sa postupne rozšírila na 3 stroje Let L-410 Turbolet.

## Destinácie
Spoločnosť prevádzkuje pod značkou Citywing pravidelnú leteckou prepravu osôb medzi letiskom Ballasalla na ostrove Man a blízkymi destináciami v Spojenom kráľovstve, Severnom Írsku a Walese, predovšetkým Blackpoolom, Belfastom a Leedsom, výnimočne aj s Gloucesterom alebo Hawardenom. Pre spoločnosť Aeronorte prevádzkoval VAN AIR Europe spoj z portugalského letiska Bragança cez Vila Real do Lisabonu, s nástupom ekonomickej kríze bola však prevádzka v roku 2008 ukončená.

## Flotila

## Referencie

## Externé odkazy
* Turbolety VAN AIR Europe na ostrove Man na Jetphotos.net
* Oficiálna stránka spoločnosti 
* Informácie o VAN AIR Europe na stránke sesterskej firmy Aeroservis

## Zdroj

Kategória:Letecké spoločnosti Česka
Kategória:Podniky založené v 2005
Bootleg

**Bootleg** alebo **pirátska nahrávka** je zvuková alebo video nahrávka, ktorá nebola vydaná alebo nie je šírená oficiálnou cestou. Proces tvorby a distribúcie týchto nahrávok je nazývaný ako **bootlegging**, teda **pirátstvo**. Nahrávky sú často vytvárané na verejných koncertoch alebo pochádzajú z nosičov odcudzených z archívu nahrávacích spoločností. Niektorí autori považujú akékoľvek svoje dielo, z ktorého im neplynú autorské honoráre, za bootleg.

## Referencie

## Zdroj

Kategória:Hudobný priemysel
Kategória:Autorské právo
Kildare (grófstvo)

**Kildare** (, ) je írske grófstvo, ktoré leží vo vnútrozemí Írska v provincii Leinster neďaleko východného pobrežia Írska. Podľa sčítania uskutočneného v roku 2011 má grófstvo 210 312 obyvateľov. Je pomenované podľa mesta Kildare. Sídlom grófstva je mesto Naas. 

## Geografia
Grófstvo Kildare leží vo vnútrozemí Írska. Povrch grófstva je nížinatý. Približne 5 percent povrchu pokrývajú lesy.

Kildare je 24. najväčšie z 32 írskych grófstiev (vrátane severoírskych), pričom počtom obyvateľov je 7. najväčšie. Z 12 grófstiev v Leinsteri je ôsme najväčšie rozlohou a druhé najväčšie počtom obyvateľov. Najvyšší vrch grófstva, Cupidstown Hill, dosahuje nadmorskú výšku len , je tak piaty najnižší spomedzi najvyšších vrchov írskych grófstiev.

Kildare susedí so šiestimi grófstvami: s grófstvom Meath na severe, Fingal na severovýchode, South Dublin na východe, Wicklow na juhovýchode, Carlow na juhu a s grófstvom Laois na juhozápade.

## Najväčšie mestá (sčítanie 2011)
# Droichead Nua = 21 561 obyvateľov.
# Naas = 20 713 obyvateľov.
# Celbridge = 19 537 obyvateľov.
# Leixlip = 15 452 obyvateľov.
# Maynooth = 12 510 obyvateľov.
# Athy = 9 926 obyvateľov.
# Kildare = 8 142 obyvateľov.
# Clane = 6 702 obyvateľov.
# Kilcock = 5 533 obyvateľov.
# Sallins = 5 283 obyvateľov.

## Írčina
Podľa sčítania 2011 z populácie staršej ako 3 roky (198 860 ľudí) ovládalo írčinu 42,0 % (83 526 obyvateľov). Necelá tretina z nich (32,1 % – 26 810) írčinu používa iba v školstve, kde je vyučovanie írčiny povinné.

Sedem írskojazyčných základných škôl (Gaelscoil) a jednu strednú školu (Gaelcholáiste) navštevuje 2 451 žiakov a študentov. 

## Referencie

## Iné projekty

## Externé odkazy
*Štatistiky o počte obyvateľov grófstva a jeho sídel 

## Zdroj


Kildare
Bitka pri Friedlande

thumb|Bitka pri Friedlande
**Bitka pri Friedlande** bola významná bitka napoleonských vojen. Stretli sa v nej ruské vojská s francúzskymi jednotkami. Bitku vyhrali Francúzi.

## Pozadie
V roku 1806 vznikla štvrtá protinapoleonská koalícia. Tvorilo ju Rusko, Prusko a Anglicko.

Pruské vojská boli rozdrvené v bitkách pri Jene a Auerstadte. Napoleon potom obsadil Berlín, kde 21. novembra vyhlásil kontinentálnu blokádu Anglicka.

Teraz ho čakal boj s ruskou armádou, ktorej velil generál Benningsen. Prvýkrát sa Napoleon s Benningsenom stretol pri Jílovom. Táto bitka skončila ťažkými stratami na oboch stranách a napriek ruskému ústupu z bojiska o ničom nerozhodla. V nasledujúcej bitke pri Heilsbergu skončili francúzske vojská neslávne.

Napoleon teraz potreboval dosiahnuť rozhodujúce víťazstvo, aby obnovil svoju povesť neporaziteľného vojvodcu, ktorá pri Jílovom a Heilsbergu utrpela. Šancu na také víťazstvo dostal pri Friedlande. Tu sa francúzsky predvoj maršala Lannesa stretol s ruskou hlavnou armádou.

## Bitka
Bitka sa odohrala 14. júna 1807, keď sa stretol Lannesov predvoj s ruskými hlavnými silami. Rusi mali početnú prevahu, ale Lannesovi v priebehu boja prichádzali ďalšie posily.

Nakoniec na bojisko dorazil aj Napoleon, ktorý prevzal velenie a začal rozhodujúci útok. Rusi boli donútení k ústupu (či skôr k úteku).

## Následky
Bitka znamenala pre Rusko pohromu, po ktorej nasledovalo uzavretie mieru. Tylžský mier, ktorý obe krajiny uzavreli nebol tak tvrdý, ako sa dalo očakávať. Nielenže Rusko sa obišlo bez územných strát, ale dokonca získalo Białystok. Na druhú stranu muselo uznať mnohé novovzniknuté krajiny pod francúzskym vplyvom (napr. Varšavské kniežatstvo).

Rusko prisľúbilo pomoc pri urovnaní britsko-francúzskych sporov. V prípade neúspechu rokovaní sa malo stať spojencom Francúzska. Francúzsko malo zasa sprostredkovať mier Ruska s Tureckom. V skutočnosti išlo skôr o prímerie pred ďalším bojom. Ten začal v roku 1812, keď napoleonské vojská vpadli do Ruska. Výsledok tejto kampane bol pre Francúzsko fatálny.

## Literatúra
* Jiří Kovařík: *Napoleonova tažení II.*
* Pavel Benedikt Elbl: *Maršál Lannes, francouzský Achilles* 

## Zdroj

Kategória:Bitky v 1807
Friedland
Kategória:Bitky Ruskej ríše
OWSLA

**OWSLA** je hudobné vydavateľstvo, ktoré vytvoril Sonny Moore a spoluzakladatelia: Tim "Bitvargen" Smith, Kathryn Frazier, and Clayton Blaha. Sonny Moore ohlásil vytvorenie vydavateľstva dňa 17. augusta 2011. Prvé vydanie toho vydavateľstva bol album *[[Spitfire (EP)|Spitfire]]* od Portera Robinsona.

## Významní interpreti

* Alesia
* Alex Metric
* Alvin Risk
* Bart B More
* Birdy Nam Nam
* Blood Diamonds
* Crookers
* David Heartbreak
* Destructo
* Dog Blood
* Etnik
* Figure
* HeartsRevolution
* Hundred Waters
* I Am Legion
* Jack Beats
* Kill Paris
* Kill the Noise
* KOAN Sound
* Moody Good
* Nick Thayer
* pennybirdrabbit 
* Phonat
* Phuture Doom

* Porter Robinson
* Rusko
* Seven Lions
* Skrillex
* Snails & Antiserum
* TC
* Teddy Killerz
* The Juggernaut
* The M Machine
* What So Not
* Yogi
* Zedd
**Interpreti v minulosti:**
* Dillon Francis
* Dream
* MONSTA
* Noisecontrollers 
* Showtek
* Skream
* Sub Focus
**Hosťujúci interpreti:**
* Gesaffelstein

## Referencie

## Zdroj

Kategória:Dubstep
Kategória:Drum and bassové hudobné vydavateľstvá
Kategória:Hudobné vydavateľstvá elektronickej tanečnej hudby
Kategória:Hudobné vydavateľstvá USA
Pélegón

**Pélegón** (*Pélegón*) je v gréckej mytológii syn riečneho boha Axia a Periboie, dcéry Akessamena.   

Starogrécky epický básnik Homér v dvadsiatom prvom speve Iliady uvádza, že Pélegón bol syn riečneho boha Axia a Periboie, najstaršej dcéry Akessamena, kráľa Pierie. Pélegón sa stal otcom slávneho Asteropaia, ktorý ako spojenec trójskeho kráľa Priama bojoval v trójskej vojne proti Achájcom.   

## Referencie

Kategória:Postavy gréckej mytológie
Peter Bažík

**Peter Bažík** (* 21. jún 1985, Habovka) je slovenský hudobník, multiinštrumentalista a spevák. Hrá na gitaru, husle a klavír. Spieva v slovenčine, angličtine a esperante.

## Životopis
Peter Bažík je rozvedený a z prvého manželstva má dve deti. Vyštudoval konzervatórium v Žiline a Akadémiu umení v Banskej Bystrici.

### Hudobná kariéra
Peter sa zúčastnil viacerých talentových súťaží. V Slovensko hľadá SuperStar 2 postúpil do finále a skončil na 4. mieste. V slovenskej časti súťaže Eurovision Song Contest 2009 spolu so Andreou Súlovskou s piesňou „Nebudem stáť“ postúpil do koncového kola, v ktorom sa umiestnil na 10. mieste. Nasledujúci rok v slovenskej časti Eurovision Song Contest 2010 s piesňou „Paradise vs Babylon“ postúpil do 2. semifinále, v ktorom sa umiestnil na 10. mieste.

V prvom Česko-Slovenskom X Factor postúpil do finále, ktoré nakoniec vyhral. V septembri 2016 naspieval v duete s Janais pieseň „Blízko“. Pieseň vyšla ku kampani *40 dní za život*. Autorom hudby aj textu je Janais. K piesni bol natočený aj videoklip.

## Diskografia
* 2008: *Mosty*, CD, maxisingel
* 2015: *Kto som* – *Volume I* – (vyšlo na USB kľúči v tvare kreditky)

### Kompilácie
* 2007: *[[Hit storočia]]* – Opus 91 2738-2, 2CD, 05. V Slovenských dolinách – cd1
* 2013: *Výberovka* – *[[Desmod]]* – Universal Music 374525-5, 2CD, 05. Kyvadlo (feat. Peter Bažík) – cd2

## Filmografia
* 2010 *Banditi* – hudba k filmu

## Referencie

## Externé odkazy
* Oficiálne stránky - peterbazik.com 
* Peter Bažík: Základným cieľom bolo oprášenie môjho mena - zumag.ku.sk 

Kategória:Slovenskí rockoví speváci
Kategória:Slovenskí rockoví huslisti
Kategória:Slovenskí rockoví klaviristi
Kategória:Slovenskí hudobní producenti
Kategória:Slovenskí skladatelia modernej hudby
Kategória:Esperantská hudba
Kategória:Osobnosti z Habovky